2017. december 6-án bejelentették, hogy a Duna eurovíziós dalválasztó műsorába, A Dal 2018-ba bejutott a "Good Vibez" című dala. Először 2018. január 27-én, a nemzeti dalválasztó második válogatójában lépett színpadra, ahol a zsűri és a nézők szavazatai alapján holtversenyben a harmadik helyen végzett, és továbbjutott az elődöntőbe. 2018. február 10-én, A Dal első elődöntőjéből a zsűri és a nézők szavazatai alapján 42 ponttal a harmadik helyen végzett, és továbbjutott a műsor döntőjébe.